Gujarat LIVE: BJP विधायक दल की बैठक जारी, थोड़ी देर में होगा गुजरात के नए सीएम के नाम का ऐलान
Breaking News in Hindi: इंटरनेट, ट्विटर, फेसबुक पर हम देश और दुनिया की तमाम ब्रेकिंग न्यूज देखते हैं। आप यहां सिर्फ एक पेज पर सभी तरह की ताजा खबरों और ब्रेकिंग न्यूज की लाइव कवरेज देख और पढ़ सकते हैं।
रविवार को गुजरात में मुख्यमंत्री पद से विजय रुपाणी के त्यागपत्र के बाद नए मुख्यमंत्री के नाम का ऐलान होना है और इसके लिए आज दोपहर बाद 3 बजे भारतीय जनता पार्टी के विधायक दल की बैठक होगी। बैठक में ही नए मुख्यमंत्री का चुनाव किया जाएगा।गुजरात में अगले साल के अंत में विधानसभा चुनाव होने हैं और चुनावों को ध्यान में रखते हुए भारतीय जनता पार्टी मुख्यमंत्री के लिए किसी ऐसे चेहरे पर दांव खेल सकती है जिसकी पहचान पूरे गुजरात में हो और जनता के बीच लोकप्रिय रहा हो। मुख्यमंत्री पद के लिए गुजरात भाजपा के कई नेताओं के नाम चल रहे हैं लेकिन सबसे आगे उप मुख्यमंत्री नितिन पटेल का नाम है। हालांकि पिछली बार जब विजय रुपाणी को मुख्यमंत्री बनाया गया था तो उस समय भी नितिन पटेल का ही नाम सबसे आगे था लेकिन वे मुख्यमंत्री नहीं बन सके थे। देखना होगा कि आज भारतीय जनता पार्टी की तरफ से किसे गुजरात का अगला मुख्यमंत्री बनाया जाएगा। 